**LĒMUMS**

Liepājā

|  |  |
| --- | --- |
| 2024. gada 21. martā |  Nr.141/3(prot. Nr.3, 69.§) |

Par zemesgabala Kuldīgas ielā 43A daļas

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9., 17. un 137. punktu, izskatot Garāžu īpašnieku biedrības “ZAĻĀ BIRZS 3” 2024. gada 13. februāra iesniegumu, zemes nomas līgumu, kas 2010. gada 15. martā noslēgts starp Liepājas pilsētas pašvaldību un Garāžu īpašnieku biedrību “ZAĻĀ BIRZS 3”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 26. februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt Garāžu īpašnieku biedrībai “ZAĻĀ BIRZS 3” (reģistrācijas Nr.40008151913; juridiskā adrese: Kuldīgas iela 38-76, Liepāja) zemes nomas līguma par zemesgabala Liepājā Kuldīgas ielā 43A (kadastra Nr.1700 014 0134) daļas 1656 kv.m platībā iznomāšanu termiņu līdz 2029. gada 14. martam metāla garāžu uzturēšanai un apsaimniekošanai, ieskaitot nomas līguma termiņā faktiskās nomas attiecības par laiku no 2024. gada 15. marta līdz vienošanās par līguma par termiņa pagarināšanu spēkā stāšanās dienai.

2. Pilnvarot Liepājas Nekustamā īpašuma pārvalde vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja Garāžu īpašnieku biedrības “ZAĻĀ BIRZS 3” vainas dēļ grozījumi 2010. gada 15. martā noslēgtajā zemes nomas līgumā par zemesgabala Kuldīgas ielā 43A daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |